ai4bharat/Pralekha huggingface dataset:
గృహ నిర్మాణం మరియు పట్టణ వ్యవహారాల మంత్రిత్వ శాఖ
పీఎం 'స్వ'నిధి పోర్టల్ ఆవిష్కరణ 
గృహ, పట్టణ వ్యవహారాల శాఖ కార్యదర్శి శ్రీ దుర్గా శంకర్ మిశ్రా ఈ రోజు పిఎమ్ స్ట్రీట్ వెండర్ ఆత్మ నిర్భర్ నిధి “పిఎం స్వనిధి ” పోర్టల్ బీటా వెర్షన్ను రాష్ట్రాలు / యుటిలు, బ్యాంకులు, చెల్లింపు అగ్రిగేటర్లు, ఇతర వాటాదారుల సమక్షంలో విడుదల చేశారు. పోర్టల్ డిజిటల్ టెక్నాలజీ పరిష్కారాలపై ఆధారపడి, ఈ పథకం కింద ప్రయోజనాలను పొందటానికి వినియోగదారులకు ఐటి ఇంటర్ఫేస్ను ఇంటిగ్రేటెడ్ ఎండ్ టు ఎండ్ సేవలను అందిస్తుంది.
పిఎం స్వనిధి ప్రారంభించినప్పటి నుండి జరిగే కార్యకలాపాలపై, 2020 జూన్ 1న మంత్రిత్వ శాఖ వివిధ రకాల రుణదాతలతో వివరణాత్మక పరస్పర చర్చలను నిర్వహించింది, ఉదా. బ్యాంకులు, ఎంఎఫ్ఐలు, ఎన్బిఎఫ్సిలు. అందుకున్న సలహాలను పరిగణనలోకి తీసుకుని, రుణదాతలకు వివరణాత్మక కార్యాచరణ మార్గదర్శకాలు తయారు చేశారు, అవి ఈ రోజు జారీ అయ్యాయి. త్వరలో, రుణదాతలందరూ ఈ పథకాన్ని సజావుగా అమలు చేయడానికి వీలుగా వారి క్షేత్ర కార్యాలయాలకు పథకం కోసం వివరణాత్మక ఆపరేటింగ్ మార్గదర్శకాలను జారీ చేస్తారని భావిస్తున్నారు.
పథకం నిర్వహణ కోసం ఎండ్-టు-ఎండ్ పరిష్కారాన్ని అందించడానికి ఇంటిగ్రేటెడ్ ఐటి ప్లాట్ఫాం  ని సిడ్బి అభివృద్ధి చేస్తోంది, ఇది పిఎం స్వనిధి కోసం పథకం అమలు భాగస్వామి. పోర్టల్ బహుళ పథకం విధులను సులభతరం చేస్తుంది. రుణ దరఖాస్తు ప్రవాహం, మొబైల్ అనువర్తనం, దరఖాస్తుదారుల ఇ-కెవైసి, యుఐడిఎఐ, ఉదమమిత్రా, ఎన్పిసిఐ, పైసా, రుణదాతలు, రాష్ట్రాలు, యుఎల్బిలు,ఇతర వాటాదారులతో అనుసంధానం, డిజిటల్ ప్రోత్సాహకాల లెక్కింపు, వడ్డీ రాయితీ చెల్లింపు మొదలైనవి.
డిజిటల్ చెల్లింపు అగ్రిగేటర్లతో కలిసి పనిచేయడం ద్వారా లబ్ధిదారులను డిజిటల్ లావాదేవీల వైపు తిప్పడం ఈ పథకం ముఖ్యమైన లక్షణాలలో ఒకటి. వీరందరి నుండి మంత్రిత్వ శాఖకు అద్భుతమైన స్పందన లభించింది. అమెజాన్పే, ఎఫ్టికాష్, ఎంఎస్వైప్, పేటిఎం, పేస్విఫ్, ఫోన్పే విక్రేతలను ఉచితంగా ఆన్బోర్డ్ చేయడానికి ముందుకొచ్చినందుకు కార్యదర్శి, హెచ్యుఎ తన ఆనందాన్ని వ్యక్తం చేశారు. ఇతరులు కూడా దీనిని అనుసరిస్తారని భావిస్తున్నారు.
ఇంకా, ఇప్పటికే ఆన్బోర్డ్లో ఉన్న బ్యాంకులతో పాటు, 15 ఎంఎఫ్ఐలు పోర్టల్లో ఆన్బోర్డ్ చేయడం అయింది. రాబోయే వారాల్లో ఇంకా చాలా మంది చేరాలని భావిస్తున్నారు. కార్యాచరణలను జోడించడానికి పోర్టల్ నిరంతరం అప్గ్రేడ్ అవుతూవుంటుంది.
పిఎం స్వనిధి పోర్టల్ జూలై 2 నుండి చిల్లర వ్యాపారుల నుండి రుణ దరఖాస్తులను స్వీకరించడం ప్రారంభిస్తుంది, వారు నేరుగా లేదా సిఎస్సి లు / యుఎల్బి లు / స్వయం సహాయక సంఘాల సహాయంతో దరఖాస్తు చేసుకోవచ్చు. ఇ-కెవైసి మాడ్యూల్, అప్లికేషన్ మూలం కోసం రుణదాతలు, వారి ఏజెంట్లు ఉపయోగించుకునే మొబైల్ అనువర్తనం ఈ వారంలో విడుదల అవుతుంది. వివిధ రుణదాతలతో పోర్టల్ అనుసంధానం ఈ వారంలో ప్రారంభమవుతుంది. రాబోయే కొద్ది వారాల్లో అన్ని ప్రధాన రుణదాతలతో ఈ సమైక్యతను పూర్తి చేయాలని అధికారులు ఆశిస్తున్నారు. చిల్లర వ్యాపారాలు సంబంధిత యుఎల్బికి లెటర్ ఆఫ్ రికమండేషన్  కోసం నేరుగా దరఖాస్తు చేసుకోవడానికి మాడ్యూల్ జూలై 10 నాటికి సిద్ధంగా ఉంటుంది.
ఈ పోర్టల్ వచ్చే 21 నెలల్లో ఈ పథకాన్ని అమలు చేయడమే కాకుండా, మన పట్టణంలో చాలా ముఖ్యమైన పాత్ర పోషిస్తున్న వీధి వ్యాపారుల అంచనాలను, ఆకాంక్షలను నెరవేర్చడంలో సహాయపడటానికి రాబోయే సంవత్సరాల్లో చాలా ముఖ్యమైన పాత్ర పోషిస్తుందని హెచ్యుఎ కార్యదర్శి విశ్వాసం వ్యక్తం చేశారు.
ప్రధాన మంత్రి కార్యాలయం
ఏశియాన్ గేమ్స్ లో కాంస్య పతకాన్ని గెలిచినందుకు గాను 25 మీటర్ ల రాపిడ్ ఫైర్పిస్టల్ మెన్స్ టీమ్ ను ప్రశంసించిన ప్రధాన మంత్రి
ఏశియాన్ గేమ్స్ 2022 లో కాంస్య పతకాన్ని సాధించినందుకు 25 మీటర్ ల రాపిడ్ ఫైర్ పిస్టల్ మెన్స్ టీమ్ కు ప్రధాన మంత్రి శ్రీ నరేంద్ర మోదీ అభినందనల ను తెలియ జేశారు. ఈ జట్టు లో సభ్యులు గా శ్రీ అనీశ్ భాన్ వాలా, శ్రీ విజయ్ వీర్ సిద్ధు మరియు శ్రీ ఆదర్శ్ సింహ్ లు ఉన్నారు.
ఈ జట్టు వరుస విజయాల ను సాధిస్తుండడాన్ని ప్రధాన మంత్రి ప్రశంసించడం తో పాటు గా ఉజ్వల భవిత కై వారి కి తన శుభాకాంక్షల ను తెలియ జేశారు.
రక్షణ మంత్రిత్వ శాఖ
భారత్- చైనా కార్ప్స్ కమాండర్ స్థాయి 17వ రౌండ్ సమావేశం
చైనా వైపు ఉన్న చుషుల్ - మోల్దో సరిహద్దు సమావేశ కేంద్రంలో 20 డిసెంబర్ 2022న ఇండియా- చైనా కార్ప్స్ కమాండర్ స్థాయి 17వ రౌండ్ సమావేశం జరిగింది.
జులై 17, 2022న జరిగిన చివరి సమావేశం తరువాత సాధించిన పురోగతిపై, పశ్చిమ సెక్టార్లో ఎల్ఎసి వెంట సంబంధిత సమస్యల పరిష్కారంపై ఇరు వైపులా నిర్మాణాత్మకంగా అభిప్రాయాలు మార్పిడి చేసుకున్నాయి. ద్వైపాక్షిక సంబంధాలలో పురోగతిని సాధ్యం చేసేందుకు, పశ్చిమ సెక్టార్లో ఎల్ఎసి వెంట శాంతిని, సామరస్యాన్ని పునరుద్ధరించేందుకు తోడ్పడేందుకై సాధ్యమైనంత త్వరగా ఇతర సమస్యలను పరిష్కరించేందుకై దేశ నాయకులు అందించిన మార్గదర్శనానికి అనుగుణంగా వారు స్పష్టమైన, లోతైన చర్చను నిర్వహించారు.
మధ్యంతర కాలంలో, పశ్చిమ సెక్టార్లో ప్రాంతంపై రక్షణను, స్థిరత్వాన్ని నిర్వహించి, కాపాడడానికి ఇరువర్గాలు అంగీకరించాయి. సైనిక, దౌత్యపరమైన ఛానెళ్ళ ద్వారా చర్చలను నిర్వహించేందుకు సన్నిహితంగా సంబంధాన్ని కలిగి ఉంటూ, సాధ్యమైనంత త్వరగా మిగిలిన సమస్యలపై పరస్పరం ఆమోదయోగ్యమైన పరిష్కారాన్ని రూపొందించడానికి ఇరు పక్షాలూ ఒక అంగీకారానికి వచ్చాయి.
రాష్ట్రపతి సచివాలయం
పద్మ అవార్డులను ప్రదానం చేసిన భారత రాష్ట్రపతి
రాష్ట్రపతి భవన్లో సోమవారం న నిర్వహించిన పౌర అవార్డు ప్రదాన కార్యక్రమంలో  2020 సంవత్సరానికి గాను భారత రాష్ట్రపతి రామనాథ్ కోవింద్ నాలుగు పద్మ విభూషణ్, ఎనిమిది పద్మభూషణ్, అరవై ఒకటి పద్మశ్రీ అవార్డులను ప్రదానం చేశారు.
(ఈ కార్యక్రమంలో భారత ఉపరాష్ట్రపతి, ప్రధానమంత్రి, కేంద్ర అంతర్గత వ్యవహారాల మంత్రి వంటి ప్రముఖులు పాల్గొన్నారు.
అవార్డు పొందిన వారి జాబితాను చూసేందుకు దిగువన ఇచ్చిన లింక్ను క్లిక్ చేయండి.
మంత్రిమండలి
భారతదేశానికి మరియు మొరాకో కు మధ్య న్యాయ రంగం లో ఎమ్ఒయు కు ఆమోదం తెలిపిన మంత్రివర్గం
భారతదేశానికి మరియు మొరాకో లు న్యాయం మరియు శాసన రంగంలో వాటి యొక్క అనుభవాన్ని మరియు ప్రావీణ్యాన్ని పంచుకోవడానికి అనువుగా న్యాయ రంగంలో ఇరు దేశాల సహకారానికి ఉద్దేశించిన ఎమ్ఒయు పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదం తెలిపింది.
న్యాయం మరియు శాసన రంగం లోని అంశాలను చర్చా సభలు, సదస్సులు ఇంకా వర్క్ షాప్ ల ద్వారా చర్చించేందుకు న్యాయవాదులకు, లా ఆఫీసర్ల కు మరియు న్యాయ శాస్త్ర విద్యార్థులకు ఈ ఎమ్ఒయు ఒక అవకాశాన్ని ఇస్తుంది.
సాంఘిక న్యాయం, మరియు సాధికారత మంత్రిత్వ శాఖ
కోవిడ్ అనంతర మానసిక ఆరోగ్యంపై అంతర్జాతీయ సదస్సు ప్రారంభం
కేంద్ర సామాజిక న్యాయం, సాధికారతశాఖామంత్రి శ్రీ తావర్ చంద్ గెహ్లాట్ ఈ రోజు కోవిడ్ నంతర మానసిక ఆరోగ్యం పై ఢిల్లీలో జరిగిన అంతర్జాతీయ సదస్సును వర్చువల్ విధానంలో ప్రారంభించారు. ఆస్ట్రేలియా-ఇండియా ఇన్ స్టిట్యూట్ డైరెక్టర్ శప్రొఫెసర్ క్రెయిగ్ జెఫ్రీ ఈ సదస్సుకు సహాధ్యక్షత వహించారు.
శ్రీ తావర్ చంద్ గెహ్లాట్ ప్రారంభోపన్యాసం చేస్తూ, ప్రపంచవ్యాప్తంగా పెరుగుతున్న మానసిక సమస్యల గురించి ప్రస్తావించారు. ఇటీవలి కాలంలో భారత్ ప్రభుత్వం మధ్యప్రదేశ్ లోని సెహోర్ లో జాతీయ మానసిక ఆరోగ్య పునరావాస సంస్థను. కిరణ్ మానసిక ఆరోగ్య పునరావాస హెల్ప్ లైన్ ను ప్రాంభించటం ద్వారా ఈ సమస్యల పరిష్కారానికి చేస్తున్న కృషిని ప్రస్తావించారు.
వికాలాంగుల సాధికారతా విభాగం కార్యదర్శి శ్రీమతి శకుంతల డి. గమ్లిన్ మాట్లాడుతూ, సదస్సు ముఖ్యలక్ష్యాలను వివరించారు. ఇటీవలి కాలంలో మానసిక సమస్యలు పెరుగుతూ ఉండటాన్ని, దాని మీద దృష్టి సారించాల్సిన అవసరాన్ని ప్రస్తావించారు. కోవిడ్ ప్రభావం మనుషుల సామాజిక మానసిక స్థితి మీద ఎక్కువగా ఉందన్నారు. ఇది ప్రపంచవ్యాప్తంగా పరిష్కరించుకోవాల్సిన సమస్యగా తయారైందన్నారు. ఈ విభాగం సంయుక్త కార్యదర్శి డాక్టర్ ప్రబోధ్ సేథ్ ఈ సదస్సును నిర్వహించారు. దేశంలో మానసిక ఆరోగ్య పరిరక్షణలో జాతీయ మానసిక ఆరోగ్య పునరావాస సంస్థ పాత్రను ప్రత్యేకంగా ప్రస్తావించారు..
సదస్సులో భాగంగా ఐదు సాంకేతిక అంశాలమీద వేరు వేరు సెషన్లు నిర్వహించగా భారత్, ఆస్ట్రేలియా దేశాల నిపుణులు ప్రసంగించారు. కోవిడ్ మీద పోరాటంలో ఆరోగ్యేతర సిబ్బంది ఎదుర్కున్న మానసిక వత్తిడి, బహూళ సంస్కృతులలో మానసిక ఆరోగ్యం, మాన్సిక ఆరోగ్యాన్ని కాపాడుకోవటం, ఇంటి నుంచి పనిచేయటం, ఆత్మహత్య ఆలోచనలు, భారత్ లో దాని సంబంధమైన కేసులు, భారత్ లోను, ఆస్ట్రేలియాలోను మానసిక ఆరోగ్యం-మానవ హక్కులు, వైకల్యం ఉన్న ప్రజలలో మానసిక ఆరోగ్యాన్ని పునరుద్ధరించటం , బాలల వికాసానికి విద్యా విధానంలో కొత్త ధోరణి తదితర అంశాలని సదస్సు చర్చించింది.
భారత్ లో ఆస్ట్రేలియా హై కమిషనర్ శ్రీ బారీ ఓ ఫారెల్ మాట్లాడుతూ స్థూలంగా ఆస్ట్రేలియాలో నెలకొన్న మానసిక ఆరోగ్య పరిస్థితిని వివరించారు.ఇరు దేశాల ప్రభుత్వాలు ఉమ్మడిగా చర్యలు చేపట్టాలసిన అవసరాన్ని నొక్కి చెప్పారు. సంబంధిత అంశాల పరిశోధనలు, ప్రధాన స్రవంతిలోని వ్యక్తులలో మానసిక అనారోగ్యం లాంటి విషయాలమీద దృష్టి సారించాల్సి ఉందన్నారు.
ఈ సదస్సులో ప్రసంగించిన ఇతర ప్రముఖులలో హోం శాఖ మాజీ కార్యదర్శి, మాజీ మణిపూర్, మిజోరం గవర్నర్ శ్రీ వికె దుగ్గల్, విద్యాశాఖ కార్యదర్శి శ్రీమతి అనితా కార్వాల్, మెల్బోర్న్ ఇంటర్నేషనల్ యూనివర్సిటీ డిప్యూటీ వైస్ చాన్స్ లర్ ప్రొఫెసర్ మైఖేల్ వెస్లీ ఆస్ట్రేలియా మెంటల్ హెల్త్ చైర్మన్ శ్రీ వాసన్ శ్రీనివాసన్, భారత జాతీయ మానవ హక్కుల కమిషన్ మాజీ సెక్రెటరీ జనరల్ శ్రీ జైదీప్ గోవింద్, డిఎఆర్ పిజి అదనపు కార్యదర్శిశ్రీ వి. శ్రీనివాస్, మెల్బోర్న్ యూనివర్సిటీకి చెందిన డాక్టర్ గ్రెగ్ ఆర్మ్ స్ట్రాంగ్, ఎయిమ్స్ ప్రొఫెసర్ డాక్టర్ రాజేశ్ సాగర్, డాక్టర్ నిమేశ్ దేశాయ్, ప్రొఫెసర్ ప్రతిమా మూర్తి, శ్రీ ఎస్ కె రుంగ్టా, డాక్టర్ కె మథియాస్, డాక్తర్ హిమాన్షు, ప్రొఫెసర్ నాథన్ గ్రిల్స్ తదితరులు ఉన్నారు.
ప్రధాన మంత్రి కార్యాలయం
77వ స్వాతంత్ర్య దినోత్సవం సందర్భంగా న్యూదిల్లీలోని చారిత్రాత్మక ఎర్రకోట పైనుంచి జాతిని ఉద్దేశించి ప్రసంగించిన ప్రధాన మంత్రి శ్రీ నరేంద్ర మోదీ; సరిహద్దు గ్రామాల కోసం 'వైబ్రంట్ విలేజ్' కార్యక్రమాన్ని కేంద్ర ప్రభుత్వం ప్రారంభించిందని వెల్లడి
సరిహద్దు గ్రామాలను దేశంలోని చివరి గ్రామాలుగా పరిగణించేవారు, ఇప్పుడు ఆ అభిప్రాయం మారిపోయింది; సరిహద్దు గ్రామాలను చివరి గ్రామాలు కాకుండా మొదటి గ్రామాలుగా ఇప్పుడు పరిగణిస్తున్నారు
దేశ రాజధానిలో స్వాతంత్ర్య దినోత్సవ వేడుకలను వీక్షించేందుకు సరిహద్దు గ్రామాలకు చెందిన 600 మంది గ్రామ పెద్దలను ప్రత్యేక అతిథులుగా ఆహ్వానించారు; ఈ ప్రత్యేక అతిథులు నవ సంకల్పం, శక్తితో మొదటిసారిగా ఇంత దూరం ప్రయాణించి వచ్చారు
దేశ సరిహద్దు గ్రామాల కోసం 'వైబ్రంట్ విలేజ్' కార్యక్రమాన్ని కేంద్ర ప్రభుత్వం ప్రారంభించిందని ప్రధాన మంత్రి శ్రీ నరేంద్ర మోదీ చెప్పారు. 77వ స్వాతంత్ర్య దినోత్సవం సందర్భంగా న్యూదిల్లీలోని చారిత్రాత్మక ఎర్రకోట పైనుంచి జాతిని ఉద్దేశించి ప్రధాన మంత్రి ప్రసంగించారు. సరిహద్దు గ్రామాలను దేశంలోని చివరి గ్రామాలుగా ఒకప్పుడు భావించేవారని, ఆ అభిప్రాయం ఇప్పుడు మారిందని అన్నారు. ఆ గ్రామాలు చివరి గ్రామాలు కాదని, సరిహద్దులో మొదటి గ్రామాలు అని అన్నారు. సూర్యుడు ఉదయించినప్పుడు సూర్యుడి తొలి కిరణం సరిహద్దు గ్రామాన్ని తాకుతుందని, సూర్యుడు అస్తమించేటప్పుడు మరో వైపున ఉన్న గ్రామం చివరి కిరణం ప్రయోజనాన్ని పొందుతుందని ప్రధాని చెప్పారు.
దిల్లీలో జరిగే స్వాతంత్ర్య దినోత్సవ వేడుకలను వీక్షించేందుకు సరిహద్దు గ్రామాలకు చెందిన దాదాపు 600 మంది గ్రామ పెద్దలను ప్రత్యేక అతిథులుగా ఆహ్వానించడం పట్ల ప్రధాన మంత్రి సంతోషం వ్యక్తం చేశారు. నవ సంకల్పం, శక్తితో తొలిసారిగా ఆ ప్రత్యేక అతిథులు ఇంత దూరం వచ్చారని చెప్పారు.
రసాయనాలు, ఎరువుల మంత్రిత్వ శాఖ
నామ్రుప్లో ఏర్పాటు చేయబోయే యూరియా ప్లాంట్పై కేంద్ర రసాయన, ఎరువుల శాఖ మంత్రి అధ్యక్షతన సమావేశం
నామ్రుప్లో ఏర్పాటు కానున్న 12.7 లక్షల ఎమ్ఎమ్టిపిఎ సామర్థ్యం గల యూరియా ప్లాంట్కు సంబంధించి కేంద్ర రసాయన, ఎరువుల మంత్రి శ్రీ డి.వి. సదానంద గౌడ అధ్యక్షతన సమావేశం జరిగింది. ఈ సమావేశంలో ఆహార ప్రాసెసింగ్ పరిశ్రమల శాఖ సహాయ మంత్రి శ్రీ రామేశ్వర్ తేలి, అస్సాం ఆర్థిక మంత్రి శ్రీ హిమంత బిస్వా శర్మ, అస్సాం పరిశ్రమ, వాణిజ్య మంత్రి శ్రీ చంద్ర మోహన్ పటోవరీ, శ్రీ ఆర్కె చతుర్వేది, కార్యదర్శి , శ్రీ ధరం పాల్, అదనపు కార్యదర్శి , శ్రీ సుశీల్ చంద్ర మిశ్రా, సిఎండి , శ్రీ ఎస్. ముద్గేరికర్, సిఎండి , శ్రీ అసిమ్ కుమార్ ఘోష్, సిఎండి , శ్రీ నిర్లేప్ సింగ్ రాయ్, డైరెక్టర్  తదితరులు పాల్గొన్నారు.
ప్రధానమంత్రి శ్రీ నరేంద్ర మోడీ నాయకత్వంలోని ప్రస్తుత ప్రభుత్వానికి ఈశాన్య ప్రాంత అభివృద్ధే ప్రాధాన్యత అని శ్రీ గౌడ అన్నారు. యూరియా ఉత్పత్తిలో స్వయం సమృద్ధి సాధించటానికి ప్రధానమంత్రి నిర్దేశం మేరకు నామ్రుప్ వద్ద అత్యాధునిక సాంకేతికతో యూరియా యూనిట్ ఏర్పాటు ప్రక్రియను వేగవంతం చేస్తురు. ఈ యూరియా యూనిట్ ద్వారా స్థానిక రైతుల యూరియా డిమాండ్లను తీర్చడమే కాకుండా మిగిలిన ఉత్పత్తిని దక్షిణ ఆసియాలోని పొరుగు దేశాలకు కూడా ఎగుమతి చేయడానికి అవకాశం లభిస్తుంది. ఈ ప్రాజెక్టుకు సంబంధించి వారి అంతర్గత ప్రక్రియను త్వరగా ముగించిన పిఎస్యు సిఎండిల పనితీరును మంత్రి ప్రశంసించారు.
నామ్రుప్ ప్రాజెక్టుకు వీలైనంత ఆర్ధిక సాయంతో పాటు అన్ని రకాల సహకారాన్ని అందించడానికి అస్సాం ప్రభుత్వం సిద్ధంగా ఉందని శ్రీ బిస్వాస్ తెలియజేశారు.
స్థానిక అభివృద్ధిని ప్రోత్సహించడంతో పాటు ఉద్యోగ అవకాశాలను కల్పించడానికి నామ్రుప్- IV యూనిట్ ముఖ్యమని, అందువల్ల ఈ ప్రాజెక్టును వేగవంతం చేయాల్సిన అవసరం ఉందని శ్రీ తేలి అన్నారు.
అస్సాం ప్రభుత్వం కొత్త పరిశ్రమలకు ప్రోత్సాహకాలను అందిస్తుందని శ్రీ పటోవరీ తెలిపారు. రాబోయే ప్రాజెక్ట్ కు కూడా ఆ ప్రోత్సాహకాలు పొందవచ్చని చెప్పారు.
నామ్రుప్ ప్రాజెక్టుపై తమ అంతర్గత ప్రక్రియను వేగవంతం చేయడానికి సంబంధిత పిఎస్యుల సిఎండిలు అంగీకరించారు.
ఈ ప్రాజెక్టుకు సహకరించినందుకు పాల్గొన్న వారికి / వాటాదారులకు కేంద్ర మంత్రి శ్రీ గౌడ కృతజ్ఞతలు తెలిపారు. ఈ ప్రాజెక్టు పనులు సాధ్యమైనంత త్వరగా ప్రారంభమయ్యేలా చూడటం తన మంత్రిత్వ శాఖ ఉద్దేశం అని అన్నారు.
ఆర్థిక మంత్రిత్వ శాఖ
కర్ణాటకలో సోదా, స్వాధీనం/ జప్తు చర్యలు చేపట్టిన ఆదాయపు పన్ను శాఖ
కర్ణాటక రాష్ట్రంలోని కొన్ని సహకార బ్యాంకులకు సంబంధించి ఆదాయపన్ను శాఖ 31.03.2023న సోదా & స్వాధీనం/ జప్తు  ఆపరేషన్ను నిర్వహించింది. ఈ సహకార బ్యాంకులు తమ ఖాతాదారులకు చెందిన వివిధ సంస్థలకు చెందిన నిధులను వారు పన్ను ఎగవేసే అవకాశమిచ్చే కార్యకలాపాలలో నిమగ్నమైనట్టు వెల్లడైంది. ఈ సోదా చర్యలను మొత్తం 16 స్థలాలలో నిర్వహించారు.
ఈ సోదా చర్యలో నేరారోపణను రుజువు చేసే హార్డ్ కాపీ పత్రాలు, సాఫ్ట్ కాపీ డేటాను పెద్ద ఎత్తున కనుగొని స్వాధీనం చేసుకున్నారు.
ఈ సహకార బ్యాంకులు వివిధ వ్యాపార సంస్థలు వివిధ నకిలీ, ఉనికిలో లేని సంస్థల పేరుతో జారీ చేసిన బేరర్ చెక్కులకు భారీగా వేరొక ఖాతాకు  పంపడంలో నిమగ్నమైనట్టుగా స్వాధీనం చేసుకున్న ఆధారాలు వెల్లడించాయి. కాంట్రాక్టర్లు, రియల్ ఎస్టేట్ కంపెనీలు తదితరాలు సహా ఈ వ్యాపార సంస్థలలో ఉన్నాయి. అటువంటి బేరర్ చెక్కులను మరొక ఖాతాకు పంపేటప్పుడు ఎటువంటి కెవైసి నియమాలను పాటించలేదు. ఈడిస్కౌంటింగ్ చేసిన అనంతరం మొత్తాలను ఈ సహకార బ్యాంకులు నిర్వహించే కొన్ని సహకార సంఘాల బ్యాంకు ఖాతాలలో జమ చేయడం జరిగింది. తదనంతరం కొన్ని సహకార సంఘాలు తమ ఖాతాల నుంచి ఈ నిధులను ఉపసంహరించి, ఈ నగదు మొత్తాన్ని వ్యాపార సంస్థలకు తిరిగి ఇచ్చినట్టు గుర్తించారు. ఇంత భారీ సంఖ్యలో చెక్కులకు మినహాయింపు ఇవ్వడం వెనుక ఉన్న లక్ష్యం, ఆ నగదు ఉపసంహరణ వాస్తవ మూలాన్ని మరుగుపరిచి, వ్యాపార సంస్థలు బోగస్ ఖర్చులను చూపేందుకు తోడ్పడడం. ఈ కార్యనిర్వహణ పద్ధతిలో, సహకార సంస్థలను వాహకంగా ఉపయోగించుకున్నారు. అంతేకాకుండా, ఈ కార్యనిర్వహణ పద్ధతిని ఉపయోగించుకొని, ఈ వ్యాపార సంస్థలు అకౌంట్ పేయి చెక్ ద్వారా కాకుండా చేసే వ్యాపార వ్యయ పరిమితిని విధించే ఆదాయపు పన్ను చట్టం, 1961లో కొన్ని నియమాలను తప్పించుకొంటున్నారు. ఈ లబ్ధిదారు వ్యాపార సంస్థలు ఈ రకంగా నమోదు చేసిన బోగస్ వ్యయం రూ. 1,000 కోట్ల వరకు ఉండవచ్చు.
సోదాల సందర్భంగా, సహకార బ్యాంకులు తగిన శ్రద్ధ, పరిశీలన లేకుండా నగదు డిపాజిట్లను ఉపయోగించి ఎఫ్డిఆర్లను తెరవడానికి అనుమతించడమే కాకుండా తదనంతరం వాటినే అదనపు భద్రతగా ఉపయోగించి రుణాలను మంజూరు చేసినట్టుగా కూడా కనుగొన్నారు. సోదాల సందర్భంగా స్వాధీనం చేసుకున్న సాక్ష్యాలు రూ. 15 కోట్లకు పైగా లెక్కలోకి రాని నగదు రుణాలను కొందరు వ్యక్తులు/ ఖాతాదారులకు ఇచ్చినట్టు వెల్లడైంది.
సహకార బ్యాంకుల యాజమాన్యం తమ రియల్ ఎస్టేట్ & ఇతర వ్యాపారాల ద్వారా లెక్కలోకి రాని డబ్బును సృష్టించడానికి పాల్పడినట్టు ఈ సోదాలలో వెలుగులోకి వచ్చింది. లెక్కలోకి రాని ఈ డబ్బును, ఈ బ్యాంకుల ద్వారా బహుళ స్తరాలలో తమ అకౌంట్ పుస్తకాలలో ఎక్కించడం ద్వారా తిరిగి వెనక్కి తీసుకువచ్చారు. అంతేకాకుండా, ఈ బ్యాంకు నిధులను తగిన పరిశీలన లేకుండా యాజమాన్య వ్యక్తులే ఏర్పాటు చేసుకున్న వివిధ సంస్థలు, ఫర్మ్ల ద్వారా వారి వ్యక్తిగత వినియోగం కోసం ఈ నిధులను దారిమళ్ళించారు.
ఈ సోదాల ఫలితంగా లెక్కల్లోకి రాని రూ. 3.3 కోట్ల నగదును, లెక్కల్లో చూపని రూ. 2 కోట్ల విలువైన బంగారు ఆభరణాలను స్వాధీనం చేసుకున్నారు.
తదుపరి దర్యాప్తు పురోగతిలో ఉంది.
ప్రధాన మంత్రి కార్యాలయం
స్విస్ఓపన్ 2022 లో గెలిచిన భారతీయ శట్ లర్ పి.వి. సింధు గారి కి అభినందనలు తెలిపినప్రధాన మంత్రి
స్విస్ ఓపన్ 2022 లో గెలుపు ను సాధించిన భారతీయ బాడ్ మింటన్ క్రీడాకారిణి పి.వి. సింధు గారి ని ప్రధాన మంత్రి శ్రీ నరేంద్ర మోదీ అభినందించారు.
ప్రధాన మంత్రి ఒక ట్వీట్ లో -
‘‘స్విస్ ఓపన్ 2022 లో గెలుపు ను సాధించిన @Pvsindhu1 కు ఇవే అభినందన లు. ఆమె కార్యసాధన లు భారతదేశం లోని యువతీయువకుల కు ప్రేరణ ను అందించేటటువంటివి. ఆమె తన భావి ప్రయాసల లో కూడా రాణించాలి అని ఆకాంక్షిస్తూ ఆమె కు ఇవే శుభకామన లు.’’ అని పేర్కొన్నారు.
ప్రధాన మంత్రి కార్యాలయం
కర్నాటక లో ఇల్లు కూలిన ఘటన లో ప్రాణనష్టం సంభవించడం పట్ల సంతాపం తెలిపిన ప్రధాన మంత్రి; బాధితుల కు పిఎమ్ఎన్ఆర్ఎఫ్ నుంచిపరిహారానికి ఆయన ఆమోదం తెలిపారు
కర్నాటక లోని బెళగావి లో ఒక ఇల్లు కూలిపోయినందువల్ల ప్రాణనష్టం సంభవించడం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. బాధితుల కు ప్రధాన మంత్రి జాతీయ సహాయ నిధి  నుంచి పరిహారాన్ని ఇచ్చేందుకు కూడా ప్రధాన మంత్రి ఆమోదం తెలిపారు.
ప్రధాన మంత్రి కార్యాలయం ఒక ట్వీట్ లో -
‘‘కర్నాటక లోని బెళగావి లో ఒక ఇల్లు కూలిపోయి ప్రాణనష్టం సంభవించడం దుఃఖదాయకం. ఈ దుఃఖ ఘడియ లో ఆప్తుల ను కోల్పోయిన వారి శోకం లో నేను సైతం పాలుపంచుకొంటున్నాను. మృతుల దగ్గరి సంబంధికుల కు పిఎమ్ఎన్ఆర్ఎఫ్ నుంచి 2 లక్షల రూపాయల వంతున పరిహారాన్ని చెల్లించడం జరుగుతుంది: ప్రధాన మంత్రి @narendramodi’’
అని పేర్కొంది.
యువజన వ్యవహారాలు, క్రీడల మంత్రిత్వ శాఖ
నేషనల్ డోప్ టెస్టింగ్ లాబొరేటరీ  ప్రపంచ డోపింగ్ నిరోధక ఏజెన్సీ  గుర్తింపును నిలబెట్టుకుంది
నేషనల్ డోప్ టెస్టింగ్ లాబొరేటరీ  ప్రపంచ డోపింగ్ నిరోధక ఏజెన్సీ  గుర్తింపును తిరిగి పొందింది. NDTL అక్రిడిటేషన్ పునరుద్ధరించారని WADA ద్వారా తెలియజేశారు. దీనితో, NDTL యాంటీ డోపింగ్ పరీక్షలు అనుబంధ కార్యక్రమాలు తక్షణ ప్రభావంతో పునఃప్రారంభిస్తారు.
ఈ విషయాన్ని కేంద్ర యువజన వ్యవహారాలు క్రీడల మంత్రి శ్రీ అనురాగ్ ఠాకూర్ ఈరోజు ఒక ట్వీట్లో ప్రకటించారు. అక్రిడిటేషన్ పునరుద్ధరణ క్రీడల్లో అత్యుత్తమ ప్రపంచ ప్రమాణాలను సాధించేందుకు భారతదేశం చేస్తున్న ప్రయత్నాలకు ఊతమిస్తుందని శ్రీ ఠాకూర్ తన ట్వీట్లో పేర్కొన్నారు.
ఎన్డిటిఎల్లోని అధికారులు, సిబ్బంది బృందం కూడా అక్రిడిటేషన్ను పునరుద్ధరించడానికి అవిశ్రాంతంగా కృషి చేశారు. NDTL WADA అక్రిడిటేషన్ 20 ఆగస్టు 2019 న రద్దు చేశారు, ఇది సెప్టెంబర్ 2018 లో జరిగిన లాబొరేటరీ యొక్క ఆన్-సైట్ పరిశీలనల సమయంలో గమనించిన అవకతవకల ఆధారంగా NDTL ప్రక్రియలు, పద్దతులను పూర్తిగా రూపొందించడానికి WADA తన వంతుగా నిరంతర మార్గదర్శకత్వం మద్దతును అందిస్తుంది. అంతర్జాతీయ ప్రయోగశాల ప్రమాణాల సంస్థ  తాజా స్థితి, ప్రపంచ డోపింగ్ నిరోధక ఏజెన్సీ సాంకేతిక పత్రాలు, 2021కి అనుగుణంగా మార్పులు చేసుకుని NDTL వేగవంతమైన పురోగతిని సాధించింది. ఇప్పుడు దాని సౌకర్యాలు ప్రపంచవ్యాప్తంగా ఉన్న ల్యాబ్లతో సమానంగా ఉండేలా వాడా గుర్తింపు పొందింది. ప్రపంచ స్థాయిలో రాణించాలని నిరంతర ప్రయత్నాలలో, జాతీయ డోపింగ్ టెస్ట్ లాబ్ NDTL, నేషనల్ ఇన్స్టిట్యూట్ ఆఫ్ ఫార్మాస్యూటికల్ ఎడ్యుకేషన్ అండ్ రీసెర్చ్  గౌహతి, CSIR-IIIM జమ్మూ విభాగాలు యాంటీ-డోపింగ్ సైన్స్ పరిశోధన కోసం సహకరిస్తున్నాయి. NDTL తన పరిశోధన కార్యక్రమాలను డోపింగ్ నిరోధక ప్రయత్నాలను బలోపేతం చేయడానికి ఇతర WADA గుర్తింపు పొందిన ప్రయోగశాలలతో కలిసి పనిచేస్తుంది.
దేశంలో మరిన్ని డోప్ టెస్టింగ్ ల్యాబొరేటరీలను స్థాపించి, గుర్తింపు పొందేందుకు ప్రభుత్వం ఆసక్తిగా ఉంది. ఇటువంటి ప్రయోగశాలలు ఎక్కువ సంఖ్యలో నమూనాలను పరీక్షించే సామర్థ్యాన్ని సులభతరం చేస్తాయి. దేశంలో అధిక జనాభాతో పాటు పెరుగుతున్న క్రీడాకారుల సంఖ్యను పరిగణనలోకి తీసుకోవాల్సి ఉంటుంది. ఇవి దేశంలో మెగా స్పోర్ట్స్ ఈవెంట్లను నిర్వహించేందుకు భారత్ను బలోపేతం చేస్తాయి.
జాతీయ డోపింగ్ నిరోధక బిల్లు 2021, 17 డిసెంబర్ 2021న పార్లమెంట్లో ప్రవేశపెట్టారు, ఇది మనదేశం క్రీడా శక్తిగా మారడానికి భారతదేశ ఆకాంక్షల సాకారానికి వేసిన మరో అడుగు.
ప్రధాన మంత్రి కార్యాలయం
కామన్ వెల్థ్ గేమ్స్ 2022 లో మహిళ ల క్రికెట్ జట్టు వెండి పతకాన్ని గెలుచుకొన్నందుకు జట్టు సభ్యురాళ్ళ కు శుభాకాంక్షలు తెలిపిన ప్రధాన మంత్రి
బర్మింగ్ హమ్ లో నిర్వహిస్తున్న కామన్ వెల్థ్ గేమ్స్  2022 లో మహిళ ల క్రికెట్ జట్టు వెండి పతకాన్ని గెలుచుకొన్నందుకు జట్టు లోని సభ్యురాళ్ళ కు ప్రధాన మంత్రి శ్రీ నరేంద్ర మోదీ అభినందనల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘క్రికెట్ మరియు భారతదేశం అనేవి విడదీయలేని అటువంటివి గా ఉన్నాయి. మన మహిళ ల క్రికెట్ జట్టు కామన్ వెల్థ్ గేమ్స్ లో మొదటి నుంచి కూడా ఉత్కృష్టమైన క్రికెట్ ను ఆడడం తో పాటుగా ప్రతిష్టాత్మకమైనటువంటి రజత పతకాన్ని స్వదేశాని కి తీసుకు వస్తున్నారు; క్రికెట్ క్రీడ లో ఇది మొట్టమొదటి కామన్ వెల్థ్ గేమ్స్ పతకం కావడం తో, ఇది ఎప్పటికీ ప్రత్యేకమైంది గా ఉండబోతోంది. జట్టు సభ్యురాళ్ళు అందరి కి ఒక ఉజ్వలమైన భవిష్యత్తు లభించాలి అని కోరుకొంటూ, వారికి ఇవే శుభాకాంక్షలు.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
మూడురోజులుగా మొత్తం కేసుల్లో చికిత్సలో ఉన్నది 10 శాతమే మూడు రోజులుగా పాజిటివ్ కేసులు 5శాతం లోపే
భారత్ లో చికిత్స పొందుతూ ఉన్న కరోనా బాధితుల సంఖ్య వేగంగా తగ్గుతోంది. మొత్తం కేసులలో ఇప్పటికీ బాధితులుగా ఉన్నవారి సంఖ్య గడిచిన మూడు రోజులుగా 10% లోపే ఉంటూ వస్తోంది. అంటే దేశవ్యాప్తంగా కోవిడ్ బారిన పడిన ప్రతి పందిలో ఒకరు మాత్రమే ఇంక చికిత్సలో ఉన్నారు. ప్రస్తుతం కోవిడ్ బాధితులు 9.29% గా నమోదు కాగా వారి సంఖ్య 7,15,812.
మరో మైలురాయి చేరుకుంటీ రోజువారీ పాజిటివ్ కేసులు గడిచిన మూడు రోజులుగా 5% లోపే ఉంటున్నాయి. దీన్నిబట్టి వ్యాధి వ్యాప్తి బాగా తగ్గినట్టు స్పష్టమవుతోంది. కేంద్ర ప్రభుత్వ వ్యూహాన్ని రాష్ట్రాలు, కేంద్రపాలిత ప్రాంతాలు సమర్థంగా అమలు చేయటం వల్లనే ఇది సాధ్యమైందని స్పష్టమవుతున్నది. రోజువారీ పాజిటివ్ కేసుల శాతం 3.8 గా నమోదైంది.
రోజూ పాజిటివ్ కేసులు తగ్గుతూ ఉండటంతో చికిత్సలో ఉన్నవారు కూడా తగ్గుతూ ఈ రోజు 7,15,812 కు చేరారు. ఇప్పటిరకు కోలుకున్నవారి మొత్తం సంఖ్య 69 లక్షలు . చికిత్సలో ఉన్నవారికీ, కోలుకున్నవారికీ మధ్య తేడా రోజూ పెరుగుతూ వస్తుండగా ఈరోజు అది 61,58,706 గా నమోదైంది. గత 24 గంటల్లో 79,415 మంది కోలుకొని డిశ్చార్జ్ అయ్యారు. ఇలా ఉండగా కొత్తగా పాజిటివ్ గా నమోదైన వారు 55,839 మంది. ఆవిధంగా కోలుకున్నవారి శాతం 89.20% కు పెరిగింది.
కొత్తగా కోలుకున్నవారిలో 81% మంది కేవలం 10 రాష్టాలు, కేంద్ర పాలిత ప్రాంతాలలోనే నమోదయ్యారు. అమ్దులోఈ మహారాష్టలో అత్యధికంగా 23,000 మందికి పైగా ఒక్కరోజులోనే కోలుకున్నారు.
http://static.pib.gov.in/WriteReadData/userfiles/image/image004NJ9M.jpg
55,839కొత్త కేసులు గడిచిన 24 గంటలలోనే నమోదయ్యాయి. వాటిలో 78% కేసులు 10 రాష్టాలలోనే ఉన్నాయి. అందులో మహారాష్ట్ర, కేరళ రాష్టాల్లో ఒక్కో చోట 8,000 కు పైగా కేసులు నమోదు కాగా కర్నాటకలో కేసులు 5,000 దాటాయి.
గత 24 గంటలలో 702 కోవిడ్ మరణాలు నమోదయ్యాయి. వీటిలో 82% కేవలం పది రాష్ట్రాలు, కేంద్రపాలితప్రాంతాల్లోనే ఉన్నాయి. తాజా మరణాలలో 25% పైగా  మహారాష్ట్రలొనే సంభవించాయి.
యువజన వ్యవహారాలు, క్రీడల మంత్రిత్వ శాఖ
జాతీయ యుద్ధ స్మారక చిహ్నాన్ని సందర్శించి, 1971 భారత్-పాక్ యుద్ధంలో వైమానిక యోధుడు నిర్మల్ జిత్ సింగ్ సెఖోన్కు నివాళులు అర్పించిన టేబుల్ టెన్నిస్ క్రీడాకారిణి మానికా బాత్రా
1971 భారత్-పాక్ యుద్ధంలో పోరాడిన నిర్మల్జిత్ సింగ్ సెఖోన్కు నివాళులు అర్పించేందుకు టేబుల్ టెన్నిస్ క్రీడాకారిణి మానికా బాత్రా నేడు జాతీయ యుద్ధ స్మారకాన్ని సందర్శించారు. నిర్మల్జిత్ సింగ్ చారిత్రాత్మక యుద్ధంలో అత్యుత్తమ సాహసాన్ని, దృఢ సంకల్పాన్ని ప్రదర్శించారు.
స్మారక స్థలిలో ఏర్పాటు చేసిన పరమ యోధ స్థల్ పేరిట ఏర్పాటు చేసిన గ్యాలెంట్రీ గ్యాలరీలో పరమ వీర చక్ర పొందిన మొత్తం 21 మంది గ్రహీతల నడుమ ఏర్పాటు చేసిన ఫ్లైయింగ్ యుద్ధ హీరో ప్రతిమ వద్ద టిటి క్రీడా కారిణి తన నివాళులను అర్పించారు.
యుద్ధం గురించి, మన సైనికులు చేసిన అత్యుత్తమ త్యాగానికి సంబంధించి లిఖించిన రాతలు నన్ను కట్టిపడేశాయి. భారతీయురాలిగా నేడు నా మనసు కృతజ్ఞతతో, ఆత్మగౌరవంతో నిండిపోయిందని, ఒలింపియన్ అన్నారు.
ఘనమైన రాజ్పథ్, సెంట్రల్ విస్టా ప్రస్తుత లేఔట్, అనురూపత జాతీయు యుద్ధ స్మారక అప్లికేషన్ సృష్టించడం కారణంగా డిజిటల్ అప్పీల్ను కలిగి ఉంది. విధులు నిర్వర్తిస్తూ మరణించిన వారికి దృశ్యమాధ్యమం ద్వారా నివాళులు అర్పించేందుకు వీలుగా స్క్రీన్ల ఏర్పాటును కూడా కలిగి ఉంది.
దృశ్య మాధ్యమం ద్వారా మరొక యుద్ధ వీరుడు కెప్టెన్ విక్రమ్ బాత్రాకు నివాళులు అర్పిస్తూ, స్మారక చిహ్న రూపకల్పన, నిర్మాణం అమరవీరులు అమరత్వం పొందేలా చేస్తుంది. అంతేకాదు, మొబైల్ యాప్ ఆధారిత వర్చువల్ టైర్ గైడ్, వర్చువల్ నివాళి కోసం డిజిటల్ ప్యానెల్ను ఆధునీకరించడం వంటి సౌకర్యాల కారణంగా ప్రతి పౌరుడు ఎక్కడి నుంచైనా సులభంగా నివాళులు అర్పించడం సులభం అవుతందని మానికా అన్నారు.
యోధులైన అమరవీరులకు తగిన నివాళులు అర్పించే, స్మారక స్థలాన్ని సందర్శించే సందర్శకులందరికీ ఆకర్షణ కేంద్రంగా నిలిచే ప్రత్యేక సావనీర్ ఔట్లెట్ స్మారికను కూడా క్రీడాకారిణి సందర్శించారు.
యువజన వ్యవహారాలు, క్రీడల మంత్రిత్వ శాఖ
భారతీయ క్రీడా ప్రాధికార సంస్థ శిక్షణా కేంద్రాల్లో క్రీడా కార్యకలాపాల పునఃప్రారంభానికి ప్రమాణ బద్ధమైన నిర్వహణా నిబంధనావళి
“ఖేలో ఇండియా ఫిర్ సే” పేరిట క్రీడల సందడి: కిరెన్ రిజిజు
కోవిడ్-19 వైరస్ మహమ్మారి ప్రబలడంతో దేశవ్యాప్తంగా ఉన్న భారతీయ క్రీడా ప్రాధికార సంస్థ  కేంద్రాల్లో సంప్రదాయ శిక్షణా కార్యక్రమాలన్నీ రద్దయ్యాయి. క్రీడలకు ప్రోత్సాహం కోసం క్రీడా ప్రాధికార సంస్థ చేపట్టిన పలు పథకాల కింద శిక్షణా కార్యక్రమాలన్నీ తాత్కాలికంగా రద్దయ్యాయి. భారతీయ క్రీడాకారుల విదేశీ శిక్షణ కూడా నిలిచిపోయింది. అయితే, కేంద్ర హోమ్ మంత్రిత్వ శాఖ జారీ చేసిన తాజా మార్గదర్శకాల మేరకు క్రీడా శిక్షణా కార్యకలాపాలు తిరిగి మొదలయ్యాయి.
కోవిడ్ -19 మహమ్మారి ముప్పు కొనసాగుతున్న నేపథ్యంలో భారతీయ క్రీడా ప్రాధికార సంస్థ శిక్షణా కేంద్రాల్లో శిక్షణ సందర్భంగా క్రీడాకారుల, అథ్లెట్ల రక్షణ కోసం ఈ కింది చర్యలు తీసుకున్నారు:
శిక్షణా కేంద్రాల్లో క్రీడా కార్యకలాపాల పునఃప్రారంభం కోసం “ఖేలో ఇండియా ఫిర్ సే” పేరిట ప్రమాణ బద్ధమైన నిర్వహణా నిబంధనావళిని అమలు చేస్తున్నారు. శిక్షణా కేంద్రాల్లోని భాగస్వామ్య వర్గాలన్నిటికీ ఈ నిబంధనావళి వర్తిస్తుంది. క్రీడాకారులు, సాంకేతిక సిబ్బంది, ఇతర సిబ్బంది, పరిపాలనా సిబ్బంది, హాస్టల్ ఫెసిలిటీ మేనేజిమెంట్ సిబ్బందికి, సందర్శకులకు కూడా ఈ నిబంధనావళి వర్తిస్తుంది.
శిక్షణా కేంద్రాలన్నింటిలో మార్గదర్శక సూత్రాలను కచ్చితంగా అమలయ్యేలా చూసేందుకు కోవిడ్ టాస్క్ ఫోర్స్ పేరిట ఒక కమిటీని ఏర్పాటు చేశారు. కేంద్ర ప్రభుత్వం, సంబంధిత రాష్ట్ర ప్రభుత్వం లేదా కేంద్ర పాలిత ప్రాంతపు పరిపాలనా యంత్రాంగం జారీ చేసే ఆరోగ్య సంబంధమైన నిబంధనలను పటిష్టంగా అమలు జరిగేలా ఈ కమిటీ పర్యవేక్షిస్తుంది.
అథ్లెట్ల భద్రత, రక్షణకోసం ఎస్.ఎ.ఐ. శిక్షణా కేంద్రాలను రెడ్, బ్లూ, యెల్లో రంగుల పేరిట 3 జోన్లుగా విభజించారు. ఆరోగ్య, పారిశుద్ధ్య కార్యకల్పాల నిర్వహణకు ఒక హైజీన్ ఆఫీసర్ ను నియమించారు. నర్సులు, ఫిజియో తెరపిస్టు, సైకాలజిస్టు, పౌష్టికాహార నిపుణుడు వంటి సహాయక సిబ్బందిని నియమించారు. వీరందరినీ పారిశుద్ధ్య వ్యవహారాల కార్యాచరణ బృందంగా శిక్షణా కేంద్రాలకు తరలించారు. కోవిడ్-19నుంచి రక్షణ కల్పించే విషయంలో జాతీయ క్యాంపు సిబ్బంది, కోచ్ లు, ఇతర సహాయక సిబ్బందితో ఈ కార్యాచరణ బృందం ఎప్పటికప్పుడు సంప్రదింపులు జరుపుతూ, అవసరమైన సహాయ సహకారాలు అందిస్తారు.
లాక్ డౌన్ సందర్భంగా ఎస్.ఎ.ఐ. పరిధిలో దేశవ్యాప్తంగా ఉన్న కేంద్రాలు, స్డేడియంలలో నిర్వహణా కార్యకలాపాలను పర్యవేక్షించేందుకు మొత్తం రూ.28.75 కోట్లు ఖర్చు పెట్టారు.
కేంద్ర యువజన వ్యవహారాలు, క్రీడల శాఖ సహాయ  మంత్రి కిరెణ్ రిజిజు రాజ్యసభకు ఇచ్చిన లిఖిత పూర్వక సమాధానంలో ఈ సమాచారం తెలియజేశారు.